Max Richter

**Max Richter** (født 1966) er en tysk-britisk komponist. Musikken hans kombinerer påvirkninger fra klassisk musikk så vel som moderne minimalistiske komponister, ambient og elektronisk musikk i en tidløst harmonisk og ofte dypt melankolsk stil.

## Oppvekst
Max Richter ble født i Tyskland, vokste opp i England og bor nå i Berlin. Richter har uttalt at han tidlig i tenårene hørte Kraftwerk og ble imponert, det var den første elektroniske musikken han noen gang hadde hørt. Han studerte klassisk komposisjon og piano ved University of Edinburgh, Royal Academy of Music og deretter i Firenze, hvor han ble undervist av den berømte italienske komponisten Luciano Berio.

Etter studiene var Richter med på å grunnlegge sekspianistensemblet Piano Circus, som fremførte stykker av samtidskomponister som Arvo Pärt, Brian Eno, Philip Glass og Steve Reich. Han var med i gruppen i ti år og var med på å produsere totalt fem album. I 1996 innledet han et samarbeid med den elektroniske musikkgruppen Future Sound of London og spilte på flere av albumene deres. Sammen med Mercury Prize-vinner Roni Size jobbet han med gruppen Reprazents på album *In the Mode*. I tillegg til å være komponist har Richter også vært aktiv som musikkprodusent og produsert Vashti Bunyas album *Lookaftering* i 2005 og Kelli Alis album *Rocking Horse* i 2008.

## Solokarriere

Richters solodebut *Memoryhouse*, spilt inn i samarbeid med BBC Philharmonic Orchestra og fiolinisten Alexander Balanescu, ble utgitt i 2002. Det eksperimentelle albumet kombinerer ambiente sekvenser med stemmer og resiterte fragmenter av dikt.

På sitt andre album, *The Blue Notebooks* fra 2004, leser blant andre skuespillerinnen Tilda Swinton høyt fra Franz Kafkas dagbok. Richter beskrev selv platens stil som «post-klassisk», en kombinasjon av klassisk musikk, elektroniske lyder og "found sound". På *Songs from Before* (2006) leser Robert Wyatt tekstpassasjer fra bøkene til den japanske forfatteren Haruki Murakami. I 2008 ble Richters fjerde album *24 Postcards in Full Color* gitt ut, en samling av 24 klassisk komponerte stykker ment som ringetoner. Stykkene er variasjoner over en rekke temaer og kombinerer piano, strykearrangementer og elektroniske elementer. *Infra* (2010) er en bearbeiding av en 25-minutters opera som Richter komponerte for koreografen Wayne McGregor og hadde premiere på Royal Ballet i London.

Deutsche Grammophon tilbød ham i 2012 å komponere, for en spesiell samling «Recomposed Series», en ny tolkning av Vivaldis Four Seasons, et prosjekt han hadde i 10 år. I 2015 ga Richter ut sitt mest ambisiøse prosjekt, et samarbeid med billedkunstner og kone, Yulia Mahr, med tittelen *[[Sleep]]*, en 8,5 timers ambient lytteopplevelse målrettet for å passe til en hel natts søvn. Richter ga også ut en en-times versjon av prosjektet, *From Sleep*, som inneholder en forkortet versjon av hvert "tema" fra *Sleep* (derav tittelen), og skal fungere som en kortere lytteopplevelse for Sleep-prosjektet. *Three Worlds: Music From Woolf Works* er Max Richters åttende album, utgitt i 2017. Musikken er hentet fra partituret Richter komponerte til balletten Woolf Works i samarbeid med koreograf Wayne McGregor ved Royal Opera House i London. Delene baseres på tre bøker av Virginia Woolf (Mrs Dalloway, Orlando og The Waves). Albumet inneholder klassisk og elektronisk lyd samt et originalt stemmeopptak av Woolf selv. *Voices* (2020) er et samarbeid med billedkunstneren Mahr, albumet inneholder lesninger av erklæringen av Eleanor Roosevelt og med ytterligere 70 lesninger hentet fra hele verden.

I 2019 ble det i Tallinn, hovedstaden i Estland, spilt inn et nytt album, *Exiles*, som ble utgitt i 2021. Albumet ble spilt inn med Baltic Sea Philharmonic og dirigent Kristjan Järvi og inneholder også utvidede versjoner av tidligere utgitte verk som «The Haunted Ocean», «Infra 5», «Flowers Of Herself», «On The Nature Of Daylight» og «Sunlight». Max Richter ga ut *Vivaldi Recomposed* i 2022, basert på Vivaldis De fire årstidene. *In a Landscape* er det niende studioalbumet fra Richter, utgitt i september 2024. Albumet utforsker *The Blue Notebooks* fra 2004 og inneholder singelen «Movement, Before All Flowers».

Max Richter har også skrevet musikken til en lang rekke filmer og TV-serier.

## Diskografi, soloutgivelser

* 2002: *Memoryhouse*
* 2004: *The Blue Notebooks*
* 2006: *Songs from Before*
* 2008: *24 Postcards in Full Colour*
* 2010: *Infra*
* 2012: *Recomposed by Max Richter : Vivaldi, the Four Seasons*
* 2015: *[[Sleep]]*
* 2017: *Three Worlds: Music from Woolf Works*
* 2020: *Voices*
* 2021: *Voices 2*
* 2021: *Exiles*
* 2022: *The New Four Seasons*
* 2024: *In a Landscape*

## Filmmusik
Et utvalg av musikk for film og TV-serier:
* 2003: *Gender Trouble* av Roz Mortimer
* 2003: *Geheime Geschichten* av Christine Wiegand
* 2005: *The Rope* av Philippe André
* 2006: *Soundproof* av Edmund Coulthard
* 2006: *Work* av Jim Hosking
* 2007: *Butterfly* av Tracey Gardiner
* 2007: *Hope* av Stanislaw Mucha
* 2008: *Frankie Howerd: Rather You Than Me* av John Alexander
* 2008: *Henry May Long* av Randy Sharp
* 2008: *Lost and Found* av Philip Hunt
* 2008: *Waltz with Bashir* av Ari Folman
* 2009: *The Front Line* (*La prima linea*) av Renato De Maria
* 2009: *La vie sauvage des animaux domestiques* (*Die wilde Farm*) av Dominique Garing & Frédéric Goupil
* 2009: *Penelope* (*Penelopa*) av Ben Ferris
* 2009: *My Words, My Lies – My Love* (*Lila, Lila*) av Alain Gsponer
* 2010: *When We Leave* (*Die Fremde*) av Feo Aladag
* 2010: *My Trip to Al-Qaeda* av Alex Gibney
* 2010: *Womb* av Benedek Fliegauf
* 2010: *La Vie sauvage des animaux domestiques*
* 2010: *Sarah's Key* (*Elle s'appelait Sarah*) av Gilles Paquet-Brenner
* 2010: *The Gift* av Andrew Griffin
* 2010: *How to Die in Oregon* av Peter D. Richardson
* 2010: *Die Fremde* av Feo Aladag
* 2011: *Perfect Sense* av David Mackenzie
* 2011: *Unforgivable (Impardonnables)* av André Téchiné
* 2011: *Edwin Boyd* av Nathan Morlando
* 2011: *Nach der Stille* av Stephanie Bürger, Jule Ott & Manal Abdallah
* 2012: *The Patience Stone/Syngue Sabour* av Atiq Rahimi
* 2012: *Spanien* av Anja Salomonowitz
* 2012: *Lore* av Cate Shortland
* 2012: *Wadjda* av Haifaa Al-Mansour
* 2012: *Disconnect* av Henry-Alex Rubin
* 2013: *The Congress* av Ari Folman
* 2013: *Disconnect* av Henry Alex Rubin
* 2013: *Syngué sabour. Pierre de patience* av Atiq Rahimi
* 2013: *Den gröna cykeln* av Haifaa Al Mansour
* 2013: *The Lunchbox* av Ritesh Batra
* 2013: *The Nun* av Guillaume Nicloux
* 2013: *The Last Days on Mars* av Ruairí Robinson
* 2013: *The Mark of the Angels – Miserere* av Sylvain White
* 2013: *Prison Terminal: The Last Days of Private Jack Hall* av Edgar Barens
* 2014: *Paradise Lost* av Andrea Di Stefano
* 2014: *The Leftovers* (2014-2017) av Damon Lindelof & Tom Perrotta
* 2014: *The Green Prince* av Nadav Schirman
* 2014: *96 hours* av Frédéric Schoendoerffer
* 2014: *Testament of Youth* av James Kent
* 2015: *Testament of Youth* av James Kent
* 2015: *Into the Forest* av Patricia Rozema
* 2016: *Morgan* av Luke Scott
* 2016: *Arrival* av Denis Villeneuve
* 2016: *Black Mirror* av Joe Wright
* 2016: *Miss Sloane* av John Madden
* 2017: *Hostiles* av Scott Cooper
* 2017: *Taboo* av Kristoffer Nyholm og Anders Engström
* 2017: *Return to Montauk* av Volker Schlöndorff
* 2017: *The Sense of an Ending* av Ritesh Batra
* 2017: *Guerrilla* av John Ridley og Sam Miller
* 2018: *Werk ohne Autor* av Florian Henckel von Donnersmarck
* 2018: *Mary Queen of Scots* av Josie Rourke
* 2018: *White Boy Rick* av Yann Demange
* 2018: *My Brilliant Friend* (2018 – ) av Saverio Costanzo
* 2019: *[[Ad Astra (film)|Ad Astra]]* av James Gray
* 2021: *Invasion* (2021 – ) av Simon Kinberg og David Weil
* 2024: *[[Spaceman]]* av Johan Renck

## Utmerkelser og priser
Et utvalg av utmerkelser og priser:

* 2008: Long Island International Film Expo for musikken til *Henry May Long*
* 2008: Park City Film Music Festival for musikken til *Henry May Long*
* 2008: ReelHeART International Film Festival for musikken til *Henry May Long*
* 2008: European Film Award for musikken til *Waltz with Bashir*
* 2009: Cinema Eye Honors for musikken til *Waltz with Bashir*
* 2010: German Critics Association Awards for musikken til *Die Fremde*
* 2012: Stockholm International Film Festival for musikken til *Lore*
* 2013: Bavarian Film Awards for musikken til *Lore*
* 2014: Hollywood Music in Media Awards for musikken til *The Leftovers*
* 2016: Evening Standard British Film Awards for musikken til *Arrival*
* 2018: Hollywood Music in Media Awards for musikken til *Mary Queen of Scots*

På Pitchfork sin liste The 50 Best Ambient Albums of All Time er albumet *Sleep* på 40. plass.

## Referanser